|  |  |
| --- | --- |
| Kokous | **Vanhusneuvoston kokous 2/2019**  |
| Aika, paikka | Tiistai 12.3.2019 kello 13.00-14.40, kaupungintalo, kokoustila Vallinkoski (h 138) |
| Osallistujat | Sinikka Poskiparta, Imatran kansalliset seniorit ry.Erkki Päivärinta, Imatran Seudun Sotaorvot ja Kaatuneiden Omaiset ry.Timo Saarinen, StoraEnson Eläkeläiset ry.Anita Sairanen, Vuoksenniskan Eläkkeensaajat ry., poissaAnna-Liisa Kojo, Imatran Seudun Senioriopettajat ry.Liisa Nenonen, Tainionkosken Eläkkeensaajat ry.Pirkko Molkentin, Eläkeliiton Imatran yhdistys ry.Lauri Aunola, Imatran Sotaveteraanit ry.Jerena Juutilainen, puheenjohtajaArto Pulkkinen, kaupunkikehityslautakunnan edustajaArto Siitonen, hyvinvointilautakunnan edustajaSirkku Sarlomo, konsernipalvelut, sihteeriTitta Roslakka, Eksoten edustajaSanna Nurmiainen, Eksote, palveluohjaaja/ Veteraanipalvelut, § 12 |
| Jakelu | Vanhusneuvoston jäsenet ja varajäsenet, [www.imatra.fi](http://www.imatra.fi), kaupunginhallitus, lautakunnat |
| Liitteet | Veteraanipalvelujen tilannekatsaus |
| Esityslista | **§ 10 Kokouksen avaus ja läsnäolijoiden toteaminen****Esitys:** Puheenjohtaja avaa kokouksen ja toteaa läsnäolijat.**Päätös:** Puheenjohtaja avasi kokouksen ja totesi läsnäolijat.**§ 11** **Edellisen kokouksen pöytäkirjan hyväksyminen****Esitys:** Hyväksytään edellisen kokouksen 30.1.2019 pöytäkirja.**Päätös:** Hyväksyttiin.**§ 12 Veteraanipalvelujen tilannekatsaus**Eksoten veteraanipalvelujen palveluohjaaja Sanna Nurmiainen esitteli veteraanipalvelujen tilannetta.Diaesitys on pöytäkirjan liitteenä.**Esitys:** Merkitään tiedoksi.**Päätös:** Merkittiin. Keskustelussa nousi esille ehdotuksia palvelujen parantamiseen: 1) Kotien esteettömyyden korjaustöissä asennetaan liiketunnistinlamput, 2) Lisätään turvallisuutta/varmistetaan hälytysajoneuvojen pääsy kiinteistön pihaan. Aura-auton kuljettajalta soitto/tekstiviesti kiinteistön lumitöiden tekijöille, jolloin lumitöiden tekijät menevät poistamaan aurausjäämät.**§ 13 Keskustelu ikäihmisten sote-pavelujen saatavuudesta ja saavutettavuudesta alueella****Esitys:** Keskustellaan ikäihmisten sote-palveluiden saatavuudesta ja saavutettavuudesta alueellamme.**Päätös:** Lähetetään uudelleen Eksotelle jo lähetetty kirje ja kutsutaan Eksoten edustaja seuraavaan kokoukseen kertomaan palveluverkkoon suunnitelluista muutoksista. Käytiin läpi Vuoksenniskan Eläkkeensaajien laatima vetoomus pitkäaikaissairaiden vuodepaikoista. Asiaan palataan Eksoten vastauksen jälkeen.**§ 14 Kansallisen Veteraanipäivän 27.4.2019 vietto Imatralla**Tapahtuma-asiantuntija Sari Saarisen sähköposti: sari.saarinen@imatra.fi, p. 020 617 2213”Tänä vuonna järjestettävä Kansallinen veteraanipäivä on järjestyksessään 33. Veteraanipäivän viettoon Kuntaliitto on antanut suosituksensa ja tänä vuonna päivän pääjuhlaa Kuopiossa vietetään teemalla ”On aika muistaa” – minusta tämä sopisi myös Imatralle. Suosituksessa mainitaan erityisesti kunnat, nuoret, koulut ja oppilaitokset. Suomi 100-juhlavuotena annettiin yleistä ohjeistusta juhlinnan luonteesta ja sen siirtämisestä jatkossa enemmän eri kansalaisryhmät huomioivaksi kansanjuhlaksi – kuitenkaan unohtamatta juhlan perimmäistä tarkoitusta. Yleisesti nuorisolta on toivottu veteraanien tervehtimistä heidän kotonaan, laitoksissa ja palvelutaloissa. Joillakin paikkakunnilla nuoret osallistuvat myös lipunnosto- ja seppeleenlaskutilaisuuksiin asettamalla kynttilän tai ruusun sankarivainajien haudoille. Teema-aiheiset oppitunnit kouluissa ja ammatillisissa oppilaitoksissa ovat yksi tapa kunnioittaa veteraanipäivän henkeä. Äidinkielentunneilla veteraaniaiheiset ainekirjoitukset antavat myös mahdollisuuden osallistua koulutyön puitteissa veteraanipäivään. Monissa kouluissa on lisäksi toivottu veteraanien vierailuja ja yhteisten keskustelutilaisuuksien järjestämistä oppilaiden kanssa koulupäivän aikana. Puolustusvoimat järjestävät omalta osaltaan maanpuolustushenkeä ja – tahtoa syventäviä tilaisuuksia, missä veteraanien perintöä siirretään nuoremmille polville.Imatran Kansallisen veteraanipäivän juhlinta on saanut jo vakiintuneen muodon ja päivään ovat oleellisesti kuuluneet - ja tulevat varmasti kuulumaan jatkossakin - seppelten lasku ja Immolan erikoisrajajääkärikomppanian kunniapartiot sankarivainajien haudoilla. Tämän lisäksi tulisi miettiä myös mahdollisuuksia toiminnan kohdentamisesta suoraan veteraaneille.**Esitys:** Veteraanipäivän juhlan ohjelmarungon pohjalta vanhusneuvosto ideoi veteraanipäivän viettoa.**Päätös:** Vanhusneuvosto oli tyytyväinen viime vuoden ohjelmarunkoon, mikä oli pohjana käydyssä keskustelussa. Ohjelmarunkoa pidettiin toteutuskelpoisena. Perinteen jatkoon tarvitaan nuoria mukaan. Nuoria voisi kutsua mukaan ohjelmaan, esim. seppelpartioon ja puheen pitäjäksi ja veteraanit voisivat vierailla kouluilla tai oppilaat veteraanien luona.**§ 15 Muut asiat****Minne menet vanhustenhuolto -seminaari Lappeenrannassa 13.3.2019** Lappeenrannassa järjestetään ”Minne menet vanhustenhuolto” -seminaari keskiviikkona 13.3.2019 klo 12:30 – 16:00 Lappeenrannan kaupungintalon Lappeenranta -salissa, osoite Villimiehenkatu 1, 53100 Lappeenranta. Tilaisuudessa on kahvitarjoilu ja sinne on vapaa pääsy. **Esitys:** Käsitellään muut asiat.**Päätös:** Vanhusneuvoston jäseniä osallistuu seminaariin mahdollisuuksien mukaan.**§ 16 Seuraavan kokouksen ajankohta****Esitys:** Sovitaan seuraava kokousaika.**Päätös:** Seuraava kokous pidetään 24.4.2019 kello14.00-16.00 kaupungintalolla, kokoustilassa Vallinkoski.**§ 17 Kokouksen päättäminen****Esitys:** Puheenjohtaja päättää kokouksen.**Päätös:** Puheenjohtaja päätti kokouksen. |
|  | **IMATRAN KAUPUNKI****Vanhusneuvosto**Jerena Juutilainen Sirkku Sarlomopuheenjohtaja sihteeri |